ક્રાઇમ બ્રાન્ચના સૂત્રોના જણાવ્યા અનુસાર, ક્રાઇમ બ્રાન્ચની ટીમ શહેરમાં પેટ્રોલિંગ કરી રહી હતી ત્યારે મળેલી ચોક્કસ બાતમીના આધારે ચીખલીગર ગેંગના મૂખ્ય સૂત્રધાર લાખનસિંગ જીતસિંગ ભૌડ (ચીખલીગર, ઉં.વ.૨૧, રહે, મહેસાણા)ને ઝડપી લીધો હતો. આરોપીની કરાયેલી પૂછપરછમાં જાણવા મળ્યું હતું કે, તે પોતે ચીખલીગર ગેંગના ભગવાનસિંગ ખીચ્ચી, મહેન્દ્રસિંગ ખીચ્ચી, કરતારસિંગ ટાંક, અવતારસિંગ ભૌડ, ભગતસિંગ ભૌડ સાથે મળી છેલ્લા બે વર્ષ દરમિયાન અમદાવાદ શહેર તથા હિંમતનગર, બોરસદ, ધંધુકા, અંકલેશ્વર, પ્રાંતિજ, આણંદ, કઠલાલ, દહેગામ, ધનસુરા, ડભોડા સહિતની જગ્યાઓ પર ઘરફોડ તથા વાહન ચોરીના કુલ ૭૬ જેટલા ગુના આચર્યા હતા. જેમાં માત્ર લાખનસિંગ ભૌડે ૨૨ જેટલા ગુના કર્યા હોવાની કબૂલાત કરી હતી.